Merton
Merton ( [Merton]) službeno engleski London Borough of Merton , je jedan od 19 borougha Vanjskog Londona (Outer London) metropolitanske grofovije Greater London u kom živi 204,565 stanovnika.

Geografske karakteristike 

Merton se prostire južno od Borougha Wandsworth, po terenu koji je nekad pripadao historijskoj Grofoviji Surrey.

U okviru njegovih granica leže kvartovi nekadašnja naselja; Wimbledon, Merton, Raynes Park, Morden, Mitcham, St. Helier (djelomično) i North Cheam.

Historija 

Borough Merton osnovan je 1965. spajanjem dotadašnjih borougha Mitcham i Wimbledon sa distriktom Merton and Morden.

Merton je bio naseljen još od anglosaksonskih vremena ili čak ranije, na njegovu terenu iskopani su ostaci rimskog puta (današnji Stane). Ime Mertone (Merton), što je značilo nešto kao - "farme kod bara", prvi put je dokumentirano 
967. 

Nakon raspuštanja samostana 1530-ih, Morden je postao parohija pod jurisdikcijom Westminsterske opatije, dok je Wimbledon postao feud Nadbiskupa od Canterburyja. Tokom 16. vijeka tu se naselilo dosta francuskih Hugenota koji su po Mitchamu i duž rijeke Wandle podigli dosta manufaktura za proizvodnju i izbjeljivanje tkanina, pa su vodenice postale čest prizor.

Iako je prigradska željeznica izgrađena do Wimbledona još 1838., čitav kraj se razvijao sporije od drugih londonskih predgrađa. 

Cijeli Merton doživio je skokoviti rast u međuratnom periodu kao prostor koji je trebao ublažiti prenaseljenost unutrašnjeg Londona.

Etničke manjine čine 1 / 5 stanovništva borougha.

Znamenitosti 

Od historijskih građevina Wimbledon ima stari parohijski dvor, podignut početkom 16. vijeka i gostionice Eagle, Rose i Crown iz 17. vijeka. Morden ima dvorac iz 17. vijeka i gostionicu George iz 16. vijeka. U njemu se nalazi džamija Baitul Futuh dovršena 2003., u koju može stati 10.000 vjernika.

Wimbledon je svijetski poznat po svom godišnjem Teniskom turniru, koji se počeo održavati od 1877.

Velik dio Mertona (oko 1 / 6) čine javni parkovi, a najveći su Morden i Mitcham, Cannon i Wimbledon.

Pobratimski gradovi 

 Irving, Texas, Sjedinjene Američke Države

Izvori

Vanjske veze 

 Merton Council 

Administrativna podjela Engleske
London
Greater London